**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: име и адреса на примач, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:** Институт за европска политика - Скопје

**Адреса (улица, број, општина):** Ул. Антоние Грубишиќ 2/2, општина Центар, 1000 Скопје

**Електронска пошта (e-mail):** [contact@epi.org.mk](mailto:contact@epi.org.mk)

**Телефонски број:** 02 3280 100

**Лице за контакт (име и презиме, телефон и е-пошта):** Симонида Кацарска, 078 238 748, [simonida.kacarska@epi.org.mk](mailto:simonida.kacarska@epi.org.mk)

**Веб-страница на Вашата организација:** [www.epi.org.mk](http://www.epi.org.mk)

**Наслов на Вашата/Ваште иницијатива(и):** Спроведување на препораките на ГРЕКО и на ЕУ за поефикасна борба против корупција

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење**
3. **Борба против корупција** √
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Во вториот додаток на Вториот извештај за Република Северна Македонија, Групата држави против корупција (ГРЕКО) оцени дека од 19 препораки поврзани со спречување на корупцијата кај пратениците, судиите и обвинителите, 14 се спроведени во задоволителен степен, четири препораки се делумно спроведени, а само една препорака не е спроведена. Исто така, последниот Годишен извештај на Европската комисија за Северна Македонија изразува загриженост поради нивото на подготвеност на земјата, кое е оценето како „одредено и умерено“ во однос на борбата против корупцијата, при што се наведени примери како одложувања на судења и преиначување на пресудите во предметите на корупција од висок профил.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Неопходно е конзистентно спроведување на препораките на ГРЕКО и на ЕУ во областа на борба против корупција, како и обезбедување доволно ресурси за ДКСК и ОЈОГОКК, вклучувајќи финансиска независност, за обезбедување на ефективна одговорност во случаите на корупција на високо ниво.

**Цели и очекувани резултати:**

(*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Зголемување на бројот на случаи на корупција кои завршуваат со соодветна правна разрешница, а особено на случаите на корупција на високо ниво, со што ќе се придонесе за превенција на овие случаи во иднина.

**Проценка на финансиски импликации и временска рамка:**

(*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Финансиските импликации се содржани во Националната стратегија за спречување на корупцијата и судирот на интереси 2021-2025 и акцискиот план.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

ЕПИ ќе продолжи да ги следи функционирањето на релевантните институции и случаите на корупција во државата, а особено случаите на корупција на високо ниво и редовно да известува за нив. Истовремено, Европската комисија известува за овие прашања во својот Годишен извештај за Северна Македонија.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Ангела Делевска, Беба Жагар,

Извештај во сенка за Поглавје 23 за периодот октомври 2023 година- септември 2024 (во изработка)

Ангела Делевска, Беба Жагар, Јулијана Караи, Цветанка Александроска,

[Краток квартален документ: Владеење на правото во контекст на пристапувањето кон ЕУ – јануари-март 2024 година](https://epi.org.mk/wp-content/uploads/Rule-of-Law-in-View-of-EU-Accession_1-1.pdf)

Ангела Делевска, Беба Жагар, Јулијана Караи, Цветанка Александроска,

[Краток квартален документ: Владеење на правото во контекст на пристапувањето кон ЕУ – октомври-декември 2023 година](https://epi.org.mk/wp-content/uploads/Rule-of-Law-in-View-of-EU-Accession_4-mk.pdf)

Ангела Делевска, Беба Жагар,

[Извештај во сенка за Поглавје 23 за периодот октомври 2022 – септември 2023 година](https://epi.org.mk/wp-content/uploads/izvestaj-vo-senka-2023.pdf)